ai4bharat/Pralekha huggingface dataset:
অর্থমন্ত্রক
বিদ্যুৎ ক্ষেত্রে সংস্কার প্রক্রিয়ার জন্য ১০টি রাজ্যকে অতিরিক্ত ২৮ হাজার ২০৪ কোটি টাকা
নতুন দিল্লি, ৭ এপ্রিল, ২০২২
২০২১-২২-এ বিদ্যুৎ ক্ষেত্রে পূর্ব নির্ধারিত সংস্কার প্রক্রিয়ার জন্য অর্থমন্ত্রকের ব্যয় নির্বাহ দপ্তর ১০টি রাজ্যকে ২৮ হাজার ২০৪ কোটি টাকা অতিরিক্ত ঋণ সংগ্রহের অনুমতি দিয়েছে। এরমধ্যে, সর্বাধিক ৭ হাজার ৫৪ কোটি টাকা ঋণ সংগ্রহের অনুমতি পেয়েছে তামিলনাড়ু। উত্তরপ্রদেশকে ৬ হাজার ৮২৩ কোটি টাকা এবং রাজস্থানকে ৫ হাজার ১৮৬ কোটি টাকা ঋণ সংগ্রহের অনুমতি দেওয়া হয়েছে।
পঞ্চদশ অর্থ কমিশনের সুপারিশের ভিত্তিতে অর্থমন্ত্রক ২০২১-২২ থেকে ২০২৪-২৫ পর্যন্ত চার বছরের এই সময়-সীমায় প্রতি বছর বিদ্যুৎ ক্ষেত্রে সংস্কারমূলক কাজকর্মের জন্য গড় রাজ্যস্তরীয় অভ্যন্তরীণ উৎপাদনের ০.০৫ শতাংশের সমতুল হিসেবে অতিরিক্ত ঋণ সংগ্রহের অনুমতি দেওয়ার সিদ্ধান্ত নেয়। ২০২১-২২-এর বাজেট ভাষণে অর্থমন্ত্রী একথা ঘোষণা করেছিলেন। বিদ্যুৎ ক্ষেত্রে সংস্কারমূলক কাজকর্মের জন্য অতিরিক্ত ঋণ সংগ্রহের অনুমতি হিসেবে আর্থিক উৎসাহ দেওয়ার উদ্দেশ্য হল, এই ক্ষেত্রের কার্যপরিচালনা ক্ষমতা ও আর্থিক স্বাস্থ্য আরও মজবুত করা। অতিরিক্ত ঋণ সংগ্রহ সম্পর্কিত বিস্তারিত নীতি-নির্দেশিকা ও শর্তাবলী ব্যয় নির্বাহ দপ্তর গত বছরের ৯ জুন জারি করে। দপ্তরের পক্ষ থেকে বলা হয়, বিদ্যুৎ ক্ষেত্রে সংস্কারমূলক কাজকর্মের জন্য রাজ্যগুলির উদ্যোগ খতিয়ে দেখা হবে। সেই অনুসারে ২০২১-২২-এ অতিরিক্ত ঋণ সংগ্রহে যোগ্যতার বিষয়টি নির্ধারণ করা হবে। বিদ্যুৎ বন্টন সংস্থাগুলির বেসরকারিকরণের জন্য রাজ্যগুলিকে অতিরিক্ত কিছু সুযোগ-সুবিধা দেওয়া হবে বলেও জানানো হয়।
রাজ্যগুলির গৃহীত উদ্যোগের মূল্যায়ন এবং তাদের অতিরিক্ত ঋণ সংগ্রহে অনুমতি দেওয়ার বিষয়টি খতিয়ে দেখে কেন্দ্রীয় শক্তি মন্ত্রক। ২০২২-২৩ অর্থবর্ষ পর্যন্ত রাজ্যগুলি বিদ্যুৎ ক্ষেত্রে সংস্কারের জন্য অতিরিক্ত ঋণ সংগ্রহের সুবিধা নিতে পারবে। এই খাতে রাজ্যগুলিকে উৎসাহ ভাতা হিসেবে ১ লক্ষ ২২ হাজার ৫৫১ কোটি টাকা দেওয়া হবে। যে সমস্ত রাজ্য ২০২১-২২ অর্থবর্ষে সংস্কারের কাজ সম্পূর্ণ করে উঠতে পারেনি, তারা ২০২২-২৩ সালের জন্যও অতিরিক্ত ঋণ সংগ্রহের সুবিধা পাবে বলে জানানো হয়েছে। অবশ্য, রাজ্যগুলিকে এজন্য চলতি অর্থবর্ষে সংস্কারমূলক প্রক্রিয়া অব্যাহত রাখতে হবে।
CG/BD/AS/
(Visitor Counter : 113
উপ-রাষ্ট্রপতিরসচিবালয়
উপ-রাষ্ট্রপতি বিশ্বের বিভিন্ন প্রান্তে সন্ত্রাসবাদী হামলায় ক্ষোভ প্রকাশ করেছেন
ভারত, শ্রীলঙ্কা সরকার ও সেদেশের সাধারণ মানুষের পাশে রয়েছে : উপ-রাষ্ট্রপতি
নয়াদিল্লি, ২২ এপ্রিল, ২০১৯
ভারতের উপ-রাষ্ট্রপতি শ্রী এম ভেঙ্কাইয়া নাইডু বিশ্বের বিভিন্ন প্রান্তে ক্রমবর্ধমান সন্ত্রাসবাদী হামলায় ক্ষোভ প্রকাশ করেছেন। তিনি রাষ্ট্রসঙ্ঘ সহ বিশ্ব সংস্থাগুলির কাছে আন্তর্জাতিক সন্ত্রাসবাদ বিষয়ে সার্বিক নীতি প্রণয়ন বিষয়ে আলোচনা দ্রুতসম্পন্ন করার আহ্বান জানিয়েছেন। ভারতের পক্ষ থেকে সন্ত্রাসবাদ বিষয়ে এই সার্বিক নীতির প্রস্তাব করা হয়েছে। এর মাধ্যমে সব ধরণের সন্ত্রাসবাদকে অপরাধমূলক প্রয়াস হিসাবে ঘোষণা করা এবং তাদের অর্থ, অস্ত্র এবং নিরাপদ আশ্রয়দান নিষিদ্ধ করার কথা বলা হয়েছে। শ্রী নাইডু সন্ত্রাসবাদের অভিশাপ বিশ্ব থেকে মুছে দেওয়ার লক্ষ্যে সমবেত উদ্যোগ নেওয়ার জন্য আন্তর্জাতিক জনগোষ্ঠীর কাছে আহ্বান জানিয়েছেন।
আজ বেঙ্গালুরুতে ব্যাঙ্গালোর বিশ্ববিদ্যালয়ের ৫৪তম বার্ষিক সমাবর্তনে ভাষণ দিতে গিয়ে শ্রী নাইডু বলেন, রাষ্ট্র-নীতির অঙ্গ হিসাবে যারা সন্ত্রাসবাদকে উৎসাহ দেয় এবং সহায়তা করে তাদের বিচ্ছিন্ন করার মধ্য দিয়ে অমানবিক সন্ত্রাসমূলক তৎপরতার বিরুদ্ধে সমবেত উদ্যোগ নেওয়ার সময় এসেছে। শুধুমাত্র সন্ত্রাসের নিন্দা করলেই চলবে না, সমস্ত ধরণের সন্ত্রাসকে শেকড় সহ উপড়ে ফেলতে হবে। তিনি বলেন, সারা বিশ্ব জুড়ে হাজার হাজার নিরীহ মানুষ সন্ত্রাসের বলি হচ্ছেন, সেখানে শান্তি প্রতিষ্ঠিত না হলে উন্নয়ন নিরর্থক হয়ে ওঠে। শ্রীলঙ্কায় বর্বর সন্ত্রাসবাদী হামলায় ক্ষোভ প্রকাশ করে শ্রী নাইডু বলেন, সঙ্কটের এই মুহূর্তে ভারত, শ্রীলঙ্কা সরকার এবং সেদেশের মানুষের পাশে আছে।
2
শিক্ষা প্রসঙ্গে উপ-রাষ্ট্রপতি বলেন যে, জাতি-বর্ণ-ধর্ম এবং লিঙ্গ নির্বিশেষে উচ্চ শিক্ষাকে সর্বত্র ছড়িয়ে দিতে হবে। সামাজিক ও লিঙ্গ সমতার নীতিকে উচ্চ শিক্ষার ক্ষেত্রে বিশেষ গুরুত্ব দেওয়ার কথা তিনি বলেন। বর্তমান সময়ে বিশ্বমানের উন্নত গুণমানসম্পন্ন শিক্ষার ব্যবস্থা করা প্রয়োজন বলে শ্রী নাইডু মন্তব্য করেন। উপ-রাষ্ট্রপতি উচ্চ শিক্ষা ক্ষেত্রে ডিজিটাইজেশনের মতো উদ্যোগের মাধ্যমে অনলাইন পাঠ্যক্রমকে ছড়িয়ে দেওয়ার কথা বলেন। উচ্চ শিক্ষা প্রতিষ্ঠানগুলির কাছে তিনি উভয়মুখী আলোচনা-ভিত্তিক শিক্ষা প্রদান কর্মসূচির ওপর জোর দেওয়ার কথাও তিনি বলেন।
উপ-রাষ্ট্রপতি বলেন, বর্তমান সময়ে যুবসম্প্রদায়কে জ্ঞান-ভিত্তিক অর্থনীতির উপযুক্ত করে গড়ে তোলার লক্ষ্যে উচ্চ শিক্ষা পরিচালনা করা দরকার। জ্ঞান-ভিত্তিক উন্নয়নের দৃষ্টিভঙ্গী অনুসরণ করে ভারত যুবজনসংখ্যার সংখ্যাধিক্যকে দারুণভাবে কাজে লাগাতে পারবে বলে তিনি অভিমত প্রকাশ করেন। দক্ষতা-ভিত্তিক শিক্ষার ওপর তিনি বিশেষ জোর দেন। শ্রী নাইডু বলেন, দেশের উচ্চ শিক্ষা ব্যবস্থাকে এমনভাবে সংস্কার করতে হবে, যাতে আমাদের উচ্চ শিক্ষা কেন্দ্রগুলি শুধুমাত্র বিশ্বমানের জ্ঞানার্জনের প্রতিষ্ঠান হিসাবেই নয়, কর্মসংস্থানের ক্ষেত্রেও ছাত্রছাত্রীদের জন্য ব্যবস্থা করতে পারে।
উচ্চ শিক্ষা ক্ষেত্রে ভারতে অন্তর্ভুক্তির হার কম হওয়ায় তিনি উদ্বেগ প্রকাশ করেন এবং মোট অন্তর্ভুক্তির অনুপাত বৃদ্ধির লক্ষ্যে উপযুক্ত ব্যবস্থা গ্রহণেরও আহ্বান জানান।
কর্ণাটকের রাজ্যপাল তথা ব্যাঙ্গালোর বিশ্ববিদ্যালয়ের আচার্য শ্রী ভাজুভাই ভালা, উপাচার্য অধ্যাপক কে আর বেণুগোপাল সহ বিশ্ববিদ্যালয়ের উচ্চ পদস্থ আধিকারিক, বিশিষ্ট ব্যক্তিবর্গ, শিক্ষক ও ছাত্রছাত্রীরা এই সমাবর্তনে উপস্থিত ছিলেন।
CG/PB/SB
(Visitor Counter : 112
প্রতিরক্ষামন্ত্রক
মনোহর পার্রিকর ইন্সটিটিউট ফর ডিফেন্স স্টাডিজ এন্ড এনালাইসিস এর ১৬৫ তম কার্যনির্বাহী পরিষদের বৈঠকে সভাপতিত্ব করলেন প্রতিরক্ষা মন্ত্রী শ্রী রাজনাথ সিংহ
নতুন দিল্লি, ৮ই মে, ২০২০
প্রতিরক্ষা মন্ত্রী রাজনাথ সিংহ আজ প্রথম ভার্চুয়াল মাধ্যমে মনোহর পারির্কর ইন্সটিটিউট ফর ডিফেন্স স্টাডিজ এন্ড এনালাইসিসের ১৬৫ তম কার্যনির্বাহী পরিষদের সভায় সভাপতিত্ব করেন।
দেশজুড়ে কোভিড-19 সংক্রমণের দরুন লকডাউনের বিধিনিষেধ থাকাকালীন কাজ চালিয়ে যাওয়ার জন্য এম পি-আই ডি এস এর মহা নির্দেশক সুজন আর চীনোয়,কার্যনির্বাহী পরিষদের সমস্ত সদস্য এবং ছাত্র ছাত্রীদের প্রতিরক্ষা মন্ত্রী অভিনন্দন জানিয়েছেন। কোভিড-19 সংক্রমণ কালের সমস্ত বাধা বিপত্তি কাটিয়ে এই প্রতিষ্ঠানের কর্মী এবং ছাত্র ছাত্রীরা যে ভাবে তাদের গবেষণার কাজ চালিয়ে যাচ্ছেন তা তিনি উল্লেখ করেন। পড়ুয়ারা যে ভাবে ওয়েবনারের এবং লিখিত ভাবে গবেষণা চালিয়ে যাচ্ছেন তা প্রতিষ্ঠানের কার্যধারা বজায় রাখছে বলে তিনি জানান।
এই প্রথম কোনো প্রতিষ্ঠান বাধানিষেধ জারি থাকার মধ্যেও তাদের কাজ চালিয়ে যাচ্ছে। একই সঙ্গে যথারীতি সুরক্ষা ব্যবস্থাও গ্রহন করা হয়েছে।মানা হচ্ছে সামাজিক দূরত্ব বজায় রাখার নির্দেশিকা।
শ্রী রাজনাথ সিংহ এই প্রতিষ্ঠান কে প্রতিরক্ষা,নিরাপত্তা এবং আন্তর্জাতিক সম্পর্ক ক্ষেত্রে গবেষণার অন্যতম প্রধান প্রতিষ্ঠান বলে স্বীকৃতি দেন। বছর বছর ধরে এই প্রতিষ্ঠানটি সামরিক বাহিনী,কেন্দ্রীয় পুলিশ বাহিনী এবং আধা সামরিক বাহিনীর সঙ্গে সমন্বয় রেখে কাজ করে চলেছে বলে তিনি জানান। তিনি বলেন,দেশের এবং আন্তর্জাতিক ক্ষেত্রের অনেক গবেষকদের সঙ্গে এই প্রতিষ্ঠানের মতবিনিময়ের সুযোগ রয়েছে।ফলে প্রতিষ্ঠানের সঙ্গে যুক্ত ছাত্র ছাত্রীরা খোলা মনে মত বিনিময় করার সুযোগ পান। এই মত বিনিময়ের দরুন নীতি নির্ধারণে বিশেষ সুবিধা হয় বলে তিনি জানান।
প্রতিষ্ঠানটিকে আগামী দিনের শুভেচ্ছা জানিয়ে প্রতিরক্ষা মন্ত্রী বলেন,ছাত্র ছাত্রীদের এই সঙ্কট কালে নতুন ভাবনা চিন্তা নিয়ে এগিয়ে আসতে হবে,বিশেষত প্রতিরক্ষা আধুনিকীকরনে তাদের কাজ করতে হবে।
কোভিড সঙ্কট কালে দেশের মানুষের পাশে দাঁড়ানোর পাশাপাশি সীমান্তে সন্ত্রাসবাদী হামলার সাহসিকতার সঙ্গে মোকাবিলা করার জন্য তিনি সেনাবাহিনীর ত্যাগকে কুর্নিশ জানান।
এই কার্যনির্বাহী পরিষদের ভিডিও কনফারেন্সে উপস্থিত ছিলেন প্রতিরক্ষা সচিব ড:অজয় কুমার,প্রাক্তনস্বরাষ্ট্র সচিব শ্রী জি কে পিল্লাই এবং অধ্যাপক এস ডি মুনি,এমবাসাডার স্বস পবন সিংহ,অবসরপ্রাপ্ত লেফটেনান্ট জেনারেল প্রকাশ মেনন, অবসরপ্রাপ্ত ভাইস এডমিরল শেখর সিনহা,অবসরপ্রাপ্ত এয়ার মার্শাল ভি কে ভাটিয়া এবং শ্রী গুলশন লুথরা প্রমুখ।
(CG/PPM
প্রতিরক্ষামন্ত্রক
২৭ থেকে ৩০ সেপ্টেম্বর পর্যন্ত কর্ণাটকে মারাঠা লাইট ইনফ্যান্ট্রি রেজিমেন্টাল কেন্দ্রে বয়েজ স্পোর্টস কোম্পানির কুস্তি ক্রীড়া বিভাগে মহীশূর, কর্ণাটক, গোয়া, মহারাষ্ট্র, গুজরাট, অন্ধ্রপ্রদেশ এবং মধ্যপ্রদেশের প্রতিভাবান অল্প বয়সী ছেলেদের তালিকাভুক্ত করার জন্য নির্বাচন র্যালি
নয়াদিল্লি, ০৬ সেপ্টেম্বর, ২০২১
কর্ণাটকে মারাঠা লাইট ইনফ্যান্ট্রি রেজিমেন্টাল কেন্দ্রে বয়েজ স্পোর্টস্ কোম্পানিতে স্পোর্টস্ ক্যাডেট হিসাবে প্রতিভাবান ছেলেদের নির্বাচনের জন্য র্যালির আয়োজন করা হয়েছে। ২৭ থেকে ৩০ সেপ্টেম্বর পর্যন্ত এই র্যালি আয়োজিত হবে। মূলত, মারাঠা লাইট ইনফ্যান্ট্রি রেজিমেন্টাল কেন্দ্রে বয়েজ স্পোর্টস্ কোম্পানির কুস্তি ক্রীড়া বিভাগে নির্বাচনের জন্য এই র্যালির আয়োজন করা হয়েছে। ৮-১৪ বছর বয়সী ছেলেরা এতে অংশ নিতে পারবেন। ন্যূনতম চতুর্থ শ্রেণী উত্তীর্ণ হতে হবে। ইংরাজী ও হিন্দিতে জ্ঞান থাকতে হবে। মারাঠা লাইন ইনফ্যান্ট্রি রেজিমেন্টাল কেন্দ্র এবং আর্মী স্পোর্টস মেডিসিন সেন্টারের বিশেষজ্ঞরা ছেলেদের মেডিকেল ফিটনেস পরীক্ষা নেবেন।
বাছাই পরীক্ষার সময় প্রার্থীদের অবশ্যই জন্মের আসল সরকারি প্রমাণপত্র, জাতিগত শংসাপত্র, শিক্ষাগত যোগ্যতার শংসাপত্র বা মার্কশিট, গ্রাম প্রধান অথবা স্কুল থেকে প্রকৃত ক্যারেকটার সার্টিফিকেট, স্থায়ী বাসিন্দার প্রমাণপত্র, ১০ কপি রঙিন ছবি, জেলা অথবা তার ওপরে ক্রীড়া ক্ষেত্রে অংশ নেওয়ার আসল প্রমাণপত্র এবং আসল আধার কার্ড নিয়ে আসতে হবে। নির্বাচনী র্যালিতে অংশ নেওয়ার জন্য প্রার্থীদের নিজেদেরকেই থাকা-খাওয়ার ব্যবস্থা করতে হবে। কর্ণাটকের ব্যাঙ্গালুরুতে মারাঠা লাইট ইনফ্যান্ট্রি রেজিমেন্টাল সেন্টারে ২৭ সেপ্টেম্বর থেকে ৩০ সেপ্টেম্বর পর্যন্ত দৈনিক সকাল ৭টা -বেলা ১০টা পর্যন্ত চলবে এই র্যালি। সমস্ত প্রার্থীদের কোভিড-১৯ বিধি মেনে চলতে হবে, মাস্ক পরতে হবে এবং ৭২ ঘণ্টা আগে আরটি-পিসিআর নেগেটিভ শংসাপত্র পেশ করতে হবে।
CG/SS/SB
(Visitor Counter : 130
প্রতিরক্ষামন্ত্রক
প্রতিরক্ষামন্ত্রী শ্রী রাজনাথ সিং ২০২০ সালের প্রতিরক্ষা অধিগ্রহণ প্রক্রিয়া প্রকাশ করেছেন
নতুনদিল্লি, ২৮শে সেপ্টেম্বর, ২০২০
প্রতিরক্ষামন্ত্রী শ্রী রাজনাথ সিং ২০২০ সালের প্রতিরক্ষা অধিগ্রহণ প্রক্রিয়া প্রকাশ করেছেন। ২০০২ সালে প্রথম এই অধিগহণ প্রক্রিয়া প্রকাশ করা হয়। এর পর সময়ে সময়ে দেশীয় শিল্প সংস্থাগুলির বিকাশের সঙ্গে সঙ্গে তার পরিমার্জন করা হয়েছে। প্রতিরক্ষা শিল্পে আত্মনির্ভরতা অর্জনের লক্ষে দেশ ক্রমশ অগ্রসর হচ্ছে। শ্রী সিং ২০২০ সালের প্রতিরক্ষা অধিগ্রহণ প্রক্রিয়া তৈরির জন্য 20১৯ সালের আগস্ট মাসে অধিগ্রহণ দপ্তরের মহানির্দেশক শ্রী অপূর্ব চন্দ্রের নেতৃত্বে মূল পর্যালোচনা কমিটি গঠনের অনুমোদন দিয়েছিলেন। এর পর ১ বছর ধরে এই কমিটি কাজ করেছে। সংশ্লিষ্ট বিভিন্ন মহল থেকে পরামর্শ ও প্রস্তাব বিবেচনা করে এই অধিগ্রহণ প্রক্রিয়ার নীতিগুলি তৈরি হয়েছে।
প্রতিরক্ষা মন্ত্রী বলেছেন যে নতুন ২০২০ সালের প্রতিরক্ষা অধিগ্রহণ প্রক্রিয়া মেক ইন ইন্ডিয়া উদ্যোগের মাধ্যমে ভারতীয় দেশীয় শিল্পকে শক্তিশালী করবে। শ্রী সিং বলেছেন, েই প্রক্রিয়া প্রধানমন্ত্রী শ্রী নরেন্দ্র মোদির আত্মনির্ভর ভারত গড়ার স্বপ্নর সঙ্গে সঙ্গতিপূর্ণ। ভারতকে বিশ্বব্যাপী উৎপাদন কেন্দ্রে পরিণত করার চূড়ান্ত লক্ষ্য নিয়ে এই প্রক্রিয়া তৈরি করা হয়েছে। এই প্রক্রিয়ার অফসেট নির্দেশিকাও সংশোধন করা হয়েছে, যেখানে উপাদান সংগ্রহের পরিবর্তে সম্পূর্ণ প্রতিরক্ষা পণ্য উৎপাদনকে অগ্রাধিকার দেওয়া হবে।
এখানে ভারতীয় দেশীয় শিল্পের স্বার্থ রক্ষার জন্য আমদানি নির্ভরতার পরিবর্তে দেশে উৎপাদন কেন্দ্র স্থাপনে প্রত্যক্ষ বিদেশী বিনিয়োগকে উৎসাহ দেওয়ার পর্যাপ্ত বিধানগুলিকে অন্তর্ভুক্ত করা হয়েছে। এর ফলে ভবিষ্যতে ভারত প্রতিরক্ষা সরঞ্জাম রফতানীও করতে পারবে। এখানে বিভিন্ন পদ্ধতি সরলীকরণ করা হয়েছে, যাতে সময় নষ্ট না হয় এবং নতুন উদ্যোগগুলির সুবিধে হয়।
CG/CB
(Visitor Counter : 235
পরিবেশওঅরণ্যমন্ত্রক
জাতীয় উদ্যান, অভয়ারণ্য এবং ব্যাঘ্র সংরক্ষণ কেন্দ্রে কোভিড-১৯ সংক্রমণ প্রসার রোধে সতর্কতামূলক পরামর্শ
নতুন দিল্লি, ৬ এপ্রিল, ২০২০
দেশে যেভাবে করোনা ভাইরাস সংক্রমণ ছড়িয়ে পড়ছে এবং সম্প্রতি নিউইয়র্কে একটি বাঘ এই ভাইরাসে আক্রান্ত হবার খবর সামনে আসার পর কেন্দ্রীয় পরিবেশ, বন এবং জলবায়ু পরিবর্তন মন্ত্রক জাতীয় উদ্যান, অভয়ারণ্য এবং ব্যাঘ্র সংরক্ষণ কেন্দ্রে কোভিড-১৯ সংক্রমণ প্রসার রোধ অথবা জাতীয় উদ্যান, অভয়ারণ্য এবং ব্যাঘ্র সংরক্ষণ কেন্দ্রে পশুদের থেকে মানুষের বা মানুষের থেকে পশুদের মধ্যে ভাইরাস সংক্রমণ আটকাতে আগাম সতর্কতামূলক ব্যবস্থা হিসেবে বেশ কিছু পরামর্শ জারি করেছে। এই পরামর্শগুলি রাজ্য ও কেন্দ্র শাসিত অঞ্চলের সরকারের মুখ্য বনপালদের মেনে চলতে বলা হয়েছে। পরামর্শ গুলি হল-
১) জাতীয় উদ্যান, অভয়ারণ্য এবং ব্যাঘ্র সংরক্ষণ কেন্দ্রে পশুদের থেকে মানুষের বা মানুষের থেকে পশুদের মধ্যে এই ভাইরাস সংক্রমণ আটকাতে প্রয়োজনীয় পদক্ষেপ গ্রহণ করতে হবে।
২) মানুষ-বন্যপ্রাণী মুখোমুখি হওয়া কমাতে হবে।
৩) জাতীয় উদ্যান, অভয়ারণ্য এবং ব্যাঘ্র সংরক্ষণ কেন্দ্রে সাধারণ মানুষের যাতায়াত নিয়ন্ত্রণ করতে হবে।
৪) পরিস্থিতি মোকাবিলায় যত দ্রুত সম্ভব সাহায্যের জন্য আগে থেকেই পশু চিকিৎসক, ফিল্ড ম্যানেজার এবং অনান্য কর্মীদের নিয়ে টাস্কফোর্স বা র্যাপিড অ্যাকশন ফোর্স গঠন করতে হবে।
৫) এই ধরনের ঘটনার ওপর নজরদারি চালানোর জন্য নোডাল অফিসারদের নিয়ে সর্বক্ষণের নজরদারি ব্যবস্থাপনা তৈরি করতে হবে।
৬) পশুদের জরুরী চিকিৎসার জন্য প্রয়োজনীয় ব্যবস্থা রাখতে হবে এবং চিকিৎসার পর তাদেরস্বাভাবিক জীবনে ফিরিয়ে দিতে হবে।
৭) বিভিন্ন দপ্তরের সঙ্গে সমন্বয় বজায় রেখে পশুদের রোগ সম্পর্কে নজরদারি, ম্যাপিং এবং পর্যবেক্ষণ চালাতে হবে।
৮) জাতীয় উদ্যান, অভয়ারণ্য এবং ব্যাঘ্র সংরক্ষণ কেন্দ্র দিয়ে সাধারণ গ্রামবাসী, পর্যটক ও কর্মীদের যাতায়াতের সময় কেন্দ্রীয় স্বাস্থ্যমন্ত্রকের নির্দেশিকা মেনে চলতে হবে।
৯) এই ভাইরাস সংক্রমণ রোধে প্রয়োজনীয় অন্যান্য পদক্ষেপ গ্রহণ করতে হবে ।
১০) কি কার্যকরী পদক্ষেপ গ্রহণ করা হয়েছে সে বিষয়ে মন্ত্রককে জানাতে হবে।
(CG/SS
প্রধানমন্ত্রীরদপ্তর
যে ইতিহাস যোগ্য নেতা ও যোদ্ধাদের সম্মান দেয় নি, আমরা তার ভুল সংশোধন করছি : প্রধানমন্ত্রী
ভারতের ইতিহাস শুধুমাত্র ঔপনিবেশিক শাসক বা সেই ধরণের মনোভাবাপন্নদের রচিত ইতিহাস নয় : প্রধানমন্ত্রী
নতুন দিল্লি, ১৬ই ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী বলেছেন, আমার যখন দেশের স্বাধীনতার ৭৫তম বর্ষে প্রবেশ করেছি, তখন আমাদের ঐতিহাসিক বীর-বীরাঙ্গনা, দেশের প্রতি যাঁদের অনেক অবদান রয়েছে, তাঁদের সেই অবদানকে স্মরণ করা আমাদের সকলের কাছেই গুরুত্বপূর্ণ। যাঁরা ভারতের জন্য এবং ভারতীয়ত্বের জন্য তাঁদের সবকিছু উৎসর্গ করেছিলেন, সেই সব মানুষগুলিকে ইতিহাসের পাতায় স্থান দেওয়া হয় নি বলে তিনি দুঃখপ্রকাশ করেছেন। ভারতের ইতিহাস রচয়িতারা ইতিহাস লেখার সময় যে অন্যায় ও অবিচার সেই সব মানুষগুলির প্রতি করেছিল, এখন তা সংশোধনের সময় এসেছে। এই সন্ধিক্ষণে তাঁদের অবদানগুলি স্মরণ করা অত্যন্ত গুরুত্বপূর্ণ। প্রধানমন্ত্রী আজ উত্তর প্রদেশের বাহেরাইচে চিত্তৌড়া হ্রদের উন্নয়ন প্রকল্প ও মহারাজা সুহেলদেব মেমোরিয়ালের শিলান্যাস অনুষ্ঠানে ভিডিও কনফারেন্সের মাধ্যমে বক্তব্য রাখছিলেন।
প্রধানমন্ত্রী জোর দিয়ে বলেছেন, ঔপনিবেশিক শক্তি অথবা ঔপনিবেশিক মানসিকতা সম্পন্ন ব্যক্তিরা যে ইতিহাস লিখেছেন, সেটিই শুধু ভারতের ইতিহাস নয়। সাধারণ মানুষ তাদের দৈনন্দিন জীবনযাত্রায় যে ইতিহাস রচনা করেছেন এবং যে ইতিহাস প্রজন্মের পর প্রজন্ম ধরে চর্চিত হয়েছে, সেটিই ভারতের ইতিহাস।
আজাদ হিন্দ সরকারের প্রথম প্রধানমন্ত্রী নেতাজী সুভাষচন্দ্র বসু তার প্রাপ্য সম্মান পেয়েছেন কিনা প্রধানমন্ত্রী সেই প্রশ্ন তোলেন । তিনি বলেন যে, নেতাজীর পরিচিতিকে লালকেল্লা থেকে আন্দামান নিকোবর পর্যন্ত প্রসারিত করে তাঁরা নেতাজীকে স্বীকৃতি দিয়েছেন।
একই ভাবে প্রধানমন্ত্রী বলেছেন, ৫০০র বেশি রাজন্য শাসিত রাজ্যকে যিনি ভারত ভুক্ত করেছিলেন, সেই সর্দার প্যাটেলের প্রতিও কি ধরণের আচরণ করা হয়েছে। আজ সর্দার প্যাটেলের মূর্তি গড়া হয়েছে , এই স্ট্যাচু অফ ইউনিটি হল বিশ্বের উচ্চতম মূর্তি ।
সংবিধানের রচয়িতা এবং সমাজের বঞ্চিত, শোষিত, পিছিয়ে পড়া মানুষের কন্ঠ বাবা সাহেব আম্বেদকরকে সবসময়ই রাজনৈতিক দৃষ্টিভঙ্গি দিয়ে বিচার করা হয়েছে। আজ ড. আম্বেদকরের স্মৃতি বিজড়িত ভারত এবং ইংল্যান্ডের সমস্ত জায়গা পঞ্চতীর্থ হিসেবে চিহ্নিত করা হয়েছে। প্রধানমন্ত্রী বলেছেন, “বিভিন্ন কারণে অনেক চিরস্মরণীয় ব্যক্তিত্বকে স্বীকৃতি দেওয়া হয় নি। চৌরি চৌরার সাহসী মানুষদের সঙ্গে যা ঘটেছিল, তা কি আমরা ভুলে যেতে পারি ?”
প্রধানমন্ত্রী বলেছেন, একইভাবে ভারতীয়ত্বর সংরক্ষণের জন্য মহারাজা সুহেল দেবের অবদানও অগ্রাহ্য করা হয়েছে। মহারাজা সুহেল দেব, আওধ, তরাই ও পূর্বাঞ্চলের মানুষের হৃদয়ে বেঁচে রয়েছেন। যদিও তাঁর পাঠ্যপুস্তকে স্থান হয় নি। প্রধানমন্ত্রী, মহারাজ সুহেল দেবের বিভিন্ন উন্নয়নমূলক কাজ এবং সংবেদনশীল শাসক হিসেবে ভূমিকার কথা স্মরণ করেছেন।
যুবওক্রীড়াবিষয়কমন্ত্রক
কেন্দ্রীয় যুব ও ক্রীড়া বিষয়ক মন্ত্রী শ্রী অনুরাগ সিং ঠাকুর ১২ আগস্ট বিজ্ঞানভবনে ২২ প্রাপককে ২০১৭-১৮ এবং ২০১৮-১৯ বর্ষের জন্য জাতীয় যুব পুরস্কার প্রদান করবেন
যুব ও ক্রীড়া বিষয়ক প্রতিমন্ত্রী শ্রী নিশীথ প্রামানিক এস ও এল ভি ই ডি- চ্যালেঞ্জের বিজয়ীদের পুরস্কার প্রদান করবেন
নতুন দিল্লি, ১১ আগষ্ট, ২০২১
মূল লক্ষনীয় বিষয়-২০১৭-১৮ বছরের জন্য মোট ১৪টি এবং ২০১৮-১৯ বছরের জন্য ৮ টি জাতীয় যুব পুরস্কার দেওয়া হবেপুরস্কার হিসাবে প্রাপকদের একটি পদক, একটি শংসাপত্র এবং ব্যক্তিগত পর্যায়ে নগদ হিসেবে এক লক্ষ টাকা এবং সংস্থাগত ভাবে নগদ হিসেবে তিন লক্ষ টাকা দেওয়া হবে
কেন্দ্রীয় যুব ও ক্রীড়া বিষয়ক মন্ত্রী অনুরাগ সিং ঠাকুর আগামী ১২ আগস্ট নতুন দিল্লির বিজ্ঞান ভবনে ২০১৮-১৯ এবং ২০১৯-২০ বছরের জন্য জাতীয় যুব পুরস্কার প্রদান করবেন।
জাতীয় যুব দিবস-২০২১ কে স্মরণীয় করে তুলতে ওই দিন কৃষি- উদ্যোগের চ্যালেঞ্জের সঙ্গে যুক্ত, সামাজিক উদ্দেশ্য নেতৃত্বাধীন স্বেচ্ছাসেবী উদ্যোগ উন্নয়ন  এর ১০ জন তরুণ উদ্যোগী দলকে সম্মানিত করবেন রাজ্যের যুববিষয়ক ও ক্রীড়া প্রতিমন্ত্রী শ্রী নিশীথ প্রামানিক।
ব্যক্তিগত এবং সংস্থাগত পর্যায়ে মোট ২২ টি জাতীয় যুব পুরস্কার প্রদান করা হবে। এরমধ্যে ২০১৭-১৮ বর্ষে মোট ১৪ টি পুরস্কারের মধ্যে ১০ টি ব্যক্তিগতভাবে ও ৪ টি সংস্থাগত পর্যায়ে দেওয়া হবে।
অন্যদিকে, ২০১৮-১৯ বছরের জন্য মোট ৮ টি পুরস্কার প্রদান করা হবে। এরমধ্যে ৭ টি ব্যক্তিগত পর্যায়ে ও একটি সংস্থাগত পর্যায়ে রয়েছে।
পুরস্কার হিসাবে প্রাপকদের একটি পদক, একটি শংসাপত্র এবং ব্যক্তিগত পর্যায়ে নগদ এক লক্ষ টাকা আর সংস্থাগত পর্যায়ে নগদ ৩ লক্ষ টাকা দেওয়া হবে।
যুব ও ক্রীড়া বিষয়ক মন্ত্রকের পক্ষ থেকে জাতীয় যুব পুরস্কার দেওয়ার ক্ষেত্রে ব্যক্তিগত পর্যায়ে বয়স ধরা হয়েছে ১৫ থেকে ২৯ বছর পর্যন্ত। অন্যদিকে, সংস্থাগত পর্যায়ে স্বাস্থ্য ক্ষেত্রে অথবা মানবাধিকার ক্ষেত্রে কিংবা সক্রিয় নাগরিকতা বা সম্প্রদায় গত সেবার ক্ষেত্রে বিশেষ অবদানের জন্য জাতীয় যুব পুরস্কার দেওয়া হয়ে থাকে।
এই জাতীয় যুব পুরস্কারে ভূষিত করার উদ্দেশ্য হচ্ছে, যুবদের জাতি বা সমাজ গড়ার ক্ষেত্রে উদ্বুদ্ধ করা।
CG/ SB
(Visitor Counter : 128
প্রধানমন্ত্রীরদপ্তর
হানুক্কাহ উপলক্ষ্যে ইজ্রায়েলের প্রধানমন্ত্রী মিঃ নাফতালি বেনেট ও ঐ দেশবাসীকে প্রধানমন্ত্রীর শুভেচ্ছা
নতুনদিল্লি, ২৯শে নভেম্বর, ২০২১
প্রধানমন্ত্রী শ্রী নরেন্দ্র মোদী হানুক্কাহ উপলক্ষ্যে ইজ্রায়েলের প্রধানমন্ত্রী মিঃ নাফতালি বেনেট, ঐ দেশবাসী ও বিশ্বের নানা প্রান্তে থাকা ইহুদী ধর্মাবলম্বীদের শুভেচ্ছা জানিয়েছেন।
এক ট্যুইটবার্তায় প্রধানমন্ত্রী বলেছেন;
“ আট দিন ব্যাপী আলোর উৎসব উদযাপন উপলক্ষ্যে প্রধানমন্ত্রী@naftalibennett, ইজ্রায়েলের বন্ধুভাবাপন্ন জনসাধারণ এবং বিশ্বজুড়ে ইহুদী ধর্মাবলম্বীদের হানুক্কাহ সামেচ।“
CG/CB/NS
(
তথ্যওসম্প্রচারমন্ত্রক
ভারতে নিউজ অন এআইআর রেডিও লাইভ-স্ট্রিমে বিভিন্ন শহরে শ্রোতা সংখ্যার ক্রমতালিকা
নয়াদিল্লি, ১৩ এপ্রিল, ২০২২
বিগত ১০০ বছর ধরে বেতার সম্প্রচার প্রযুক্তিতে অনেক পরিবর্তন এসেছে। আকাশবাণী সময়ের সঙ্গে তাল মিলিয়ে এই পরিবর্তনগুলিকে গ্রহণ করেছে। আর তাই আকাশবাণী আজও সমান জনপ্রিয়। আকাশবাণীর অনুষ্ঠানের লাইভ-স্ট্রিম নিউজ অন এআইআর অ্যাপের মাধ্যমে হয়। লাইভ-স্ট্রিমের শ্রোতা সংখ্যাও একমাসে ২০ লক্ষ বৃদ্ধি পেয়েছে। ফেব্রুয়ারি মাসে ১ কোটি ৭০ লক্ষ শ্রোতা লাইভ-স্ট্রিমের মধ্য দিয়ে অনুষ্ঠান শুনেছেন। মার্চ মাসে এই সংখ্যা বেড়ে হয়েছে ১ কোটি ৯০ লক্ষ। ২০২২ সালের প্রথম ত্রৈমাসিকে আকাশবাণীর মোট শ্রোতা সংখ্যা ৫ কোটি ৬০ লক্ষে পৌঁছেছে। বেতার জগতের ইতিহাসে প্রথমবার প্রসার ভারতীর শ্রোতা গবেষণা শাখা শ্রোতাদের সঠিক সংখ্যা নির্ধারণ করেছে।
সর্বশেষ পরিসংখ্যান অনুযায়ী, নিউজ অন এআইআর অ্যাপের মাধ্যমে দেশে সবচেয়ে বেশি আকাশবাণীর অনুষ্ঠান শোনেন বেঙ্গালুরুর বাসিন্দারা। এর আগের পরিসংখ্যানে পুণে ছিল প্রথম। শীর্ষ শহরের তালিকায় কলকাতাকে পেছনে ফেলে জয়পুর আবারও উঠেছে। বেঙ্গালুরুতে বিবিধ ভারতী ন্যাশনাল, রেইনবো কান্নাড়া কমনবিলু, বিবিধ ভারতী কান্নাড়া, আকাশবাণী ধারওয়ার, আকাশবাণী কর্ণাটক, আকাশবাণী মাইসুরু, এফএম গোল্ড দিল্লি, এফএম রেইনবো দিল্লি এবং এআইআর নিউজ ২৪X৭ চ্যানেলের অনুষ্ঠানগুলি যথেষ্ট জনপ্রিয়। আকাশবাণীর লাইভ-স্ট্রিমের মাধ্যমে অনুষ্ঠান শোনার প্রথম দশের তালিকায় এআইআর কেরল এবং বিবিধ ভারতী মালায়লাম স্থান করে নিয়েছে। এআইআর ওড়িয়া এবং এআইআর কোচি এফএম রেইনবো তালিকার বাইরে চলে গেছে। নিউজ অন এআইআর অ্যাপের মাধ্যমে আকাশবাণী ২৪০টি বিভাগের অনুষ্ঠান শোনা যায়। এই অ্যাপের সাহায্যে শুধু দেশে নয়, বিশ্বের ৮৫টি দেশেও শ্রোতারা অনুষ্ঠানগুলি উপভোগ করেন। আকাশবাণীর লাইভ-স্ট্রিমিং এ শ্রোতা সংখ্যার নিরিখে বিভিন্ন অনুষ্ঠানের ক্রমতালিকার দেখার জন্য এই লিঙ্কে ক্লিক করুন - https://pib.gov.in/PressReleasePage.aspx?PRID=1816258
CG/CB/SB
(Visitor Counter : 57
স্বাস্থ্যওপরিবারকল্যাণমন্ত্রক
ভারতে কোভিট-১৯ টিকাকরণ ১০৭ কোটি ৭০ লক্ষ ছাড়িয়েছে
জাতীয় স্তরে সুস্থতার হার ৯৮.২৪ শতাংশ, যা ২০২০ সালের মার্চ মাস থেকে সর্বনিম্ন
গত ২৪ ঘণ্টায় ১২ হাজার ৭২৯ জন নতুন করে করোনা আক্রান্ত হয়েছেন
দেশে সুস্পষ্টভাবে করোনা আক্রান্তের সংখ্যা ১ লক্ষ ৪৮ হাজার ৯২২
সাপ্তাহিক ভিত্তিতে আক্রান্তের হার ১.২৫ শতাংশ, যা গত ৪২ দিনে ২ শতাংশের নীচে
নতুন দিল্লি, ০৫ নভেম্বর, ২০২১
দেশে গত ২৪ ঘণ্টায় ৫ লক্ষ ৬৫ হাজার ২৭৬টি টিকার ডোজ দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী মোট টিকাকরণের সংখ্যা ১০৭ কোটি ৭০ লক্ষ ৪৬ হাজার ১১৬।
মোট টিকাকরণের পরিসংখ্যান নিম্নরূপ -
|
|
স্বাস্থ্য কর্মী
|
|
প্রথম ডোজ
|
|
১,০৩,৭৯,৪৮৫
|
|
দ্বিতীয় ডোজ
|
|
৯২,৫১,৮১৬
|
|
প্রথম সারির স্বাস্থ্য কর্মী
|
|
প্রথম ডোজ
|
|
১,৮৩,৭২,২৭৭
|
|
দ্বিতীয় ডোজ
|
|
১,৬০,০১,১৮৮
|
|
১৮ – ৪৪ বছর বয়সী
|
|
প্রথম ডোজ
|
|
৪২,২৮,২১,০৮৩
|
|
দ্বিতীয় ডোজ
|
|
১৪,৮০,১৩,৬০২
|
|
৪৫ – ৫৯ বছর বয়সী
|
|
প্রথম ডোজ
|
|
১৭,৫৯,৫০,৬৮৮
|
|
দ্বিতীয় ডোজ
|
|
৯,৮২,২৪,১৬৯
|
|
৬০ বছরের ঊর্ধ্বে
|
|
প্রথম ডোজ
|
|
১১,০৩,৭৯,২৯৭
|
|
দ্বিতীয় ডোজ
|
|
৬,৭৬,৫২,৫১১
|
|
মোট
|
|
১,০৭,৭০,৪৬,১১৬
দেশে গত ২৪ ঘণ্টায় সুস্থ হয়েছেন ১২ হাজার ১৬৫ জন। এর ফলে মহামারী শুরুর সময় থেকে মোট আরোগ্য লাভের সংখ্যা ১ কোটি ৩৭ লক্ষ ২৪ হাজার ৯৫৯। জাতীয় স্তরে সুস্থতার হার বর্তমানে ৯৮.২৩ শতাংশ।
কেন্দ্রীয় সরকারের পাশাপাশি রাজ্য/ কেন্দ্রশাসিত অঞ্চলগুলির সমন্বয়মূলক প্রয়াসের ফলে গত ১৩১ দিনে দৈনিক আক্রান্তের সংখ্যা ৫০ হাজারের নীচে রয়েছে। ২৪ ঘণ্টায় নতুন করে আক্রান্ত হয়েছেন ১২ হাজার ৭২৯ জন।
দেশে সুস্পষ্টভাবে করোনায় আক্রান্তের সংখ্যা ২ লক্ষের নীচে নেমে এসে বর্তমানে ১ লক্ষ ৪৮ হাজার ৯২২ হয়েছে, যা গত বছরের মার্চ মাস থেকে সর্বনিম্ন এবং মোট আক্রান্তের ০.৪৩ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৬ লক্ষ ৭০ হাজার ৮৪৭টি নমুনা পরীক্ষা করা হয়েছে। এর ফলে সামগ্রিকভাবে মোট নমুনা পরীক্ষার সংখ্যা ৬১ কোটি ৩০ লক্ষ ১৭ হাজার ৬১৪টি।
দেশে একদিকে যেমন নমুনা পরীক্ষার হার লাগাতার বেড়েছে, অন্যদিকে তেমন সাপ্তাহিক ভিত্তিতে আক্রান্তের হার দাঁড়িয়েছে ১.২৫ শতাংশ, যা গত ৪২ দিন ২ শতাংশের নীচে। একইভাবে দৈনিক আক্রান্তের হার দাঁড়িয়েছে ১.৯০ শতাংশ। দৈনিক ভিত্তিতে আক্রান্তের হার গত ৩২ দিন ২ শতাংশের রয়েছে এবং গত ৬৭ দিন ৩ শতাংশের নীচে।
CG/SS/SKD/
(Visitor Counter : 111
বিজ্ঞানওপ্রযুক্তিমন্ত্রক
কোভিড – ১৯ এর মোকাবিলায় আই. আই. টি., কানপুরের গবেষকরা স্বল্প মূল্যে ভাইরুসিডাল আস্তরণ যুক্ত সার্জিক্যাল মাস্ক তৈরির কাজ করছেন
নতুনদিল্লি, ৪ এপ্রিল, ২০২০
কোভিড – ১৯ এর বিরুদ্ধে ব্যবস্থা গ্রহণের জন্য আই. আই. টি. কানপুরের একদল গবেষক একটি বিশেষ ধরণের মাস্ক তৈরির বিষয়ে গবেষণা করছেন। বিজ্ঞান ও প্রযুক্তি দপ্তরের অধীনস্ত স্বায়ত্বশাসিত সংস্থা সায়েন্স অ্যান্ড ইঞ্জিনিয়ারিং রিসার্চ বোর্ড এই গবেষণার কাজে সাহায্য করছে।
গবেষকরা এমন একটি মাস্ক তৈরি করার চেষ্টা চালাচ্ছেন যেখানে পলিমার জাতীয় একটি আস্তরণ থাকবে, যে আস্তরণটি অতি ক্ষুদ্র জীবাণুকে আটকাতে পারবে। এই মাস্ক তৈরি করা সম্ভব হলে কোভিড – ১৯ সংক্রমিত রোগীদের যে সমস্ত চিকিৎসক এবং নার্স, চিকিৎসা করছেন, তাঁরা বিশেষভাবে উপকৃত হবেন।
আই. আই. টি কানপুরের রসায়নবিদ্যা দপ্তরের গবেষকরা পলিমার দিয়ে এমন একটি ভাইরুসিডাল আস্তরণ তৈরি করার কাজ করছেন, যার মাধ্যমে ব্যাকটেরিয়া এবং ভাইরাসকে আটকানো যাবে। এই পলিমারের মধ্যে এমন কিছু অংশ থাকবে, যা করোনা এবং ইনফ্লুয়েঞ্জার মতো ভাইরাসগুলিকে ধ্বংস করতে পারবে।
আই. আই. টি., কানপুরের রসায়নবিদ্যা বিভাগের অধ্যাপক এম. এল. এন রাও, ডক্টর আশিষ কুমার পাত্র এবং ডক্টর নাগমা পারভিন এই মাস্ক তৈরি নিয়ে কাজ করছেন। আগামী ৩ মাসের মধ্যে তাঁরা এই কাজটি শেষ করার চেষ্টা করবেন। এই মাস্ক স্বল্প মূল্যে শিল্প সংস্থাগুলি যাতে তৈরি করতে পারে সে দিকে খেয়াল রাখা হচ্ছে।
এব্যাপারে বিস্তারিত জানতে ডক্টর নাগমা পারভিনের সঙ্গে যোগাযোগ করা যেতে পারে। যোগাযোগের ঠিকানা - nagma@iitk.ac.in, মোবাইল নম্বর -৯৪৭৪০২৪১৮১ ।
(CG/CB/SFS
শিল্পওবাণিজ্যমন্ত্রক
বাহরিনে ভারতীয় আমের ব্যাপারে প্রচার কর্মসূচী শুরু হয়েছে
নতুন দিল্লি, ১১ জুন, ২০২১
বাহরিনে ভারতীয় আমের ব্যাপারে এক সপ্তাহের প্রচার কর্মসূচী শুরু হয়েছে । সেখানে ৩টি ভৌগলিক সূচক স্বীকৃত পশ্চিমবঙ্গের লক্ষণভোগ ও ক্ষীরসাপতি, বিহারের জারদালু সহ ১৬টি প্রজাতির আম প্রদর্শিত হচ্ছে । বাহরিনে ১৩টি স্টোরের মাধ্যমে বর্তমান জাতের আম বিক্রি করা হচ্ছে । কৃষি ও প্রক্রিয়াজাত খাদ্য পণ্য রপ্তানিকারী উন্নয়ন সংস্থা-তে নথিভুক্ত রপ্তানিকারীরা বিহার এবং পশ্চিমবঙ্গের কৃষকদের কাছ থেকে এই আম কিনে রপ্তানি করেছে ।
এপিইডিএ বিভিন্ন দেশে আমের রপ্তানি বাড়ানোর উদ্যোগ নিয়েছে । এমনকি আমের রপ্তানির বিষয়ে প্রচারের জন্য ভার্চুয়াল মাধ্যমে ক্রেতা-বিক্রেতার সভা ও অনুষ্ঠান পরিচালনা করেছে । সম্প্রতি তারা জার্মানির বার্লিনে আম উৎসবের আয়োজন করে ।
দক্ষিণ কোরিয়ায় আমের রপ্তানি বৃদ্ধির জন্য এপিইডিএ গতমাসে সিওলে ভারতীয় দূতাবাস এবং কোরিয়ায় ইন্ডিয়ান চেম্বার অফ কমার্সের সহযোগিতায় ভার্চুয়াল মাধ্যমে ক্রেতা-বিক্রেতার সভার আয়োজন করে । বর্তমান কোভিড ১৯ অতিমারির কারণে রপ্তানি ক্ষেত্রে শারীরিক কার্যক্রম করা সম্ভব হচ্ছে না । ভারত ও দক্ষিণ কোরিয়া থেকে আম আমদানি-রপ্তানিকারীদের একটি প্ল্যাটফর্ম তৈরি করতে ভার্চুয়াল বৈঠকের আয়োজনে নেতৃত্ব দেয় এপিইডিএ । এই প্রথমবার চলতি মরশুমে ভারত অন্ধ্রপ্রদেশের কৃষ্ণা ও চিত্তোর জেলায় কৃষকদের কাছ থেকে ২.৫ মেট্রিক টন বঙ্গপল্লি এবং অন্যান্য জাতের সুবর্ণরেখা আম রপ্তানি করা হয়েছে ।
ভারতে আম হল ফলের রাজা । প্রাচীন শাস্ত্রে আম গাছকে কল্পবৃক্ষ রূপে বর্ণনা করা হয়েছে । ভারতের বেশিরভাগ রাজ্যে আমের বাগান রয়েছে । তবে, উত্তরপ্রদেশ, বিহার, অন্ধ্রপ্রদেশ, কেরালা, তেলেঙ্গানা, কর্নাটকের বৃহৎ অংশে এই আম চাষ হয়ে থাকে । এই উৎপাদিত আম প্রক্রিয়াজাত করা হয় । তারপরে মধ্যপ্রাচ্য, ইউরোপীয় ইউনিয়ন, মার্কিন যুক্তরাষ্ট্র, জাপান, দক্ষিণ কোরিয়া সহ বিভিন্ন অঞ্চল ও দেশে রপ্তানি করা হয় ।
CG/SS/RAB
(Visitor Counter : 172